ཡིན་ན་ཡང་།བསམ་མེད་ཀྱི་ཕྲུ་གུ་འོད་ཟེར་རྡོ་རྗེས་གནས་ཚུལ་དེ་རིགས་གཏན་ནས་ཧ་མི་གོཁོ་རང་གསལ་སྒྲོན་གྱི་ནང་མི་ཀུན་གྱི་གཅེས་སྐྱོང་འོག་ནས་རིམ་གྱིས་གོག་ནུར་གྱིས་བགྲོད་ཅིང་།དེ་ནས་ཡར་ལངས་ཏེ་འཁྱའ་མ་འཁྱོར་གྱིས་གོམ་པ་ཡང་སྤོ་ཐུབ་སོང་།གསལ་སྒྲོན་གྱི་ཕ་རྒན་བློ་བཟང་རང་གི་ཚ་བོ་དེ་ལ་ཞེ་འདང་ཧ་ཅང་ཆེ།ཁོས་གདོང་གི་སྨ་ར་རྩུབ་མོས་ཕྲུ་གུའི་འགྲམ་པར་གཙུབ་བཞིན་ངའི་ཚ་བོ།ངའི་ཚ་བོཞེས་རྣམ་ཀུན་པང་དུ་བཏབ་ནས་མར་ནང་གྲོང་ཚོའི་སྲང་ལམ་ནས་ཡར་འགྲོ་མར་འགྲོ་བྱེད།ལོ་དེ་དག་ལ་མར་ནང་གྲོང་ཚོའི་མི་རྣམས་ཀྱིས་ཨ་ཁུ་བློ་བཟང་དང་ཁོའི་ཚ་བོ་ཐང་ལ་འོད་ཟེར་རྡོ་རྗེ་གཉིས་དེ་ལྟར་བདེ་སྐྱིད་ཀྱིས་འགྲོ་བ་མཐོང་བ་དང་།མཚམས་ཤིག་ལ་ཕྲུ་གུ་དེས་གོམ་ཁ་ཐུབ་ནས་མར་ནང་གྲོང་ཚོའི་སྲང་མདོ་ནས་ཡར་རྒྱུག་མར་རྒྱུག་བྱེད་པ་མཐོང་བ་ན།གཞི་ནས་ལོ་ཟླ་ཟེར་བའི་གཟུགས་མེད་ཀྱི་དུས་ཚོད་དེ་ཤེས་མེད་ཚོར་མེད་དུ་རྒྱང་ལ་བྱེར་ཚར་བ་རྟོགས།